Ολλανδικές γενικές εκλογές 2021

Κατά το τριήμερο 15, 16 και 17 Μαρτίου 2021 διεξήχθησαν **γενικές εκλογές στην [[Ολλανδία]]**, για να εκλεγούν τα 150 μέλη της Ολλανδικής Βουλής των Αντιπροσώπων.

Μετά τις εκλογές 17 κόμματα πέρασαν το εκλογικό όριο και μπήκαν στη Βουλή. Το Λαϊκό Κόμμα για Ελευθερία και Δημοκρατία πλειοψήφησε κερδίζοντας τις 35 έδρες και ο Μαρκ Ρούτε θεώρησε το αποτέλεσμα ως ψήφο εμπιστοσύνης για το κόμμα του και διεκδίκησε μία τέταρτη θητεία ως Πρωθυπουργός. Μετά από πολύμηνες διαπραγματεύσεις το ΛΕΔ, οι Δημοκράτες 66, η Χριστιανοδημοκρατική Έκκληση και η Χριστιανική Ένωση συμφώνησαν να σχηματίσουν κυβέρνηση συνεργασίας με Πρωθυπουργό τον Μαρκ Ρούτε.

## Εκλογικό σύστημα
Τα 150 μέλη της Ολλανδικής Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Το εκλογικό σύστημα είναι αναλογική εκπροσώπηση από όλην την επικράτεια ως μία ενιαία περιφέρεια. Για λειτουργικούς λόγους η χώρα είναι χωρισμένη σε 19 διαμερίσματα για την διεξαγωγή των εκλογών. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι Ολλανδοί πολίτες ηλικίας άνω των 18 ετών. Οι εκλογείς έχουν ειδική ταυτότητα την οποία πρέπει να φέρουν μαζί τους την ημέρα των εκλογών. Κάθε εκλογέας μπορεί να βάλει έναν σταυρό προτίμησης δίπλα στον υποψήφιο της επιλογής του. Η κατανομή των εδρών γίνεται με μία μέθοδο μεγαλύτερων μέσων, όπως η μέθοδος Ντ'Οντ. Το εκλογικό όριο για είσοδο στο κοινοβούλιο είναι 0,67%.

## Διεξαγωγή
Η διεξαγωγή των εκλογών έγινε παρά τους φόβους για την εξάπλωση του κορονοϊού και ενώ η χώρα βρίσκεται σε κατάσταση λόκνταουν και οι επιχειρήσεις παραμένουν κλειστές σε όλην την επικράτεια. Οι αρχές παρέτειναν τη διάρκεια των εκλογών από μία ημέρα σε τρεις ώστε να υπάρχει μεγαλύτερο περιθώριο στην τήρηση των αποστάσεων ασφαλείας μεταξύ των εκλογέων. Ως εκλογικά κέντρα λειτούργησαν εκκλησίες και συνεδριακά κέντρα. Οι εκλογές άρχισαν την Δευτέρα 15 Μαρτίου 2021 και τις δύο πρώτες ημέρες ψήφισαν οι ομάδες υψηλού κινδύνου για τον κορονοϊό. Οι εκλογείς ηλικίας άνω των 70 ετών είχαν την δυνατότητα να ψηφίσουν μέσω ταχυδρομείου. Την Τετάρτη 17 Μαρτίου λειτούργησαν περισσότερα εκλογικά κέντρα για να καλυφθούν οι ανάγκες των εκλογέων. Στο Άμστερνταμ λειτούργησε ένα ντράιβ-ιν εκλογικό κέντρο, στο οποίο οι εκλογείς μπορούσαν να ψηφίσουν χωρίς να βγουν από τα αυτοκίνητά τους. Λειτούργησαν, επίσης, εκλογικά κέντρα για ποδηλάτες, στα οποία μπορούσαν να ψηφίσουν χωρίς να κατέβουν από τα ποδήλατά τους.
Αρχείο:Dutch General Election 2021 - American Hotel Amsterdam 03.jpg|Εκλογικό κέντρο σε ξενοδοχείο του Άμστερνταμ
Αρχείο:Dutch General Election 2021 - American Hotel Amsterdam 05.jpg|Συσκευή με αντισηπτικό τζελ χεριών
Αρχείο:Stembureau De Storm.jpg|Εκλογικό κέντρο στο θέατρο Ντε Στορμ
Αρχείο:Election day Woerden 2021.jpg|Εκλογικό κέντρο στο Γουόρντεν
Αρχείο:Briefstembiljet 2021 met enveloppen.jpg|Ψηφοδέλτιο και φάκελοι για επιστολική ψήφο (μέσω ταχυδρομείου)
Αρχείο:Counting votes.jpg|Μετά τις εκλογές έγινε η καταμέτρηση των ψήφων

μικρογραφία|400x400εσ|Η προσέλευση % στους δήμους. Η μεγαλύτερη προσέλευση ήταν 116% στο Νησί Σχιμορνικόχ και η μικρότερη προσέλευση ήταν 63% στο δήμο Χόλντερμπερχ

## Αποτελέσματα

## Παραπομπές


 2021
 Ολλανδ